ઇન્ટરનેટ જાયન્ટ અને સર્ચ એન્જીન યાહૂએ ભારતમાં 600 કર્મચારીઓને છૂટા કરીને દિવાળીના સમયે ઘરે બેસાડી દીધા છે . યુએસમાં પોતાના હેડક્વાર્ટરમાં પ્રોડક્ટ એન્જીનિયરિંગ ટીમને મજબૂત કરવા માટે ભારતમાં છટણી શરૂ કરી દીધી છે . આ છટણીની સીધી અસર ભારતના પ્રોડક્ટ ટીમ એન્જીનીયર્સની ટીમ ઉપર પડશે . સીનિયર એક્ઝુક્યુટિવ્ઝને સનીવેલ ઓફિસમાં પોઝિશન ઓફર કરવામાં આવશે અને ટીમોના એક હિસ્સાને પિંક સ્લિપ મળશે . આ અંગે એક રિક્રૂટમેન્ટ કન્સલ્ટન્ટના જણાવ્યા પ્રમાણે યાહૂના ભારત ખાતેના સ્ટાફમાંથી 70 ટકા લોકોને છટણીની અસર થશે . છટણી પછી યાહૂના ભારતમાં કામકાજ ઓપરેશન્સ સપોર્ટ ફન્કશન સુધી સીમીત રહી જશે . ઉલ્લેખનીય છે કે એક સમયે યાહુ માટે 2,000થી પણ વધારે એન્જીનીયર્સ કામ કરતા હતા . છેલ્લા ઘણા સમયથી આ સંખ્યામાં સતત ઘટાડો થઈ રહ્યો છે . યાહૂ ઇન્ડિયાના આરએન્ડડી હેડ હરિ વાસુદેવ અને કેટલાક અન્ય સીનિયર એક્ઝુક્યુટિવ્ઝને અમેરિકામાં શિફ્ટ થવા માટે કહેવામાં આવ્યું છે . સર્ચ એન્ડ માર્કેટ પ્લેસેઝના વાઇસ પ્રેસિડેન્ટ અમિત દયાલ પહેલાથી જ અમેરિકા શિફ્ટ થઇ ગયા છે . વાસુદેવે કહ્યું કે યાહૂ ઇન્ડિયા અને પૂર્વ આરએન્ડડી હેડ શૌવિક મુખર્જીએ કમાન સંભાળી હતી . મુખર્જી 2013માં સનીવેલ શિફ્ટ થઈ ગયા હતા . નજીકના સુત્રોના જણાવ્યા પ્રમાણે તેમણે એક વર્ષ પહેલા જ હાયરિંગ બંધ કરી દીધી હતી અને છેલ્લા કેટલાક સપ્તાહમાં છટણીની સંખ્યા સતત વધારો થતો ગયો હતો . યાહૂના જણાવ્યા પ્રમાણએ ભારતમાં પોતાની હાજરી ચાલુ રાખશે . પરંતુ કંપની કેટલીક ટીમોને મજબૂત કરવા વિચારી રહી છે . યાહૂએ વર્ષ 2002માં ભારતમાં રિસર્ચ એન્ડ ડેવલોપમેન્ટ સેન્ટર સ્થાપિત કરનારી પહેલી મલ્ટિનેશનલ કંપનીઓમાંની એક હતી . આમ હોવા છતાં ગૂગલ અને કેટલીક કંપનીઓએ ભારતમાં પોતાની આરએન્ડડી ટીમો બનાવી હતી . યાહૂએ ગૂગલના પૂર્વ એક્ઝુક્યુટિવ્સ મેરિસા મેયરને 2012માં કંપનીના ટર્નઅરાઉન્ડ માટે હાયર કર્યા હતા . મેરિસાના નેજા હેઠળ યાહૂએ સોશિયલ નેટવર્કિંગ પ્લેટફોર્મ ટમ્બલર , મોબાઇલ એનાલિટિક્સ ફર્મ ફ્લરી અને એગ્રીગેટરનો ખરીદ્યા હતા . તાજેતરમાં યાહૂને ચીનની ઇ - કોમર્સ કંપની અલિબાબાના આઈપીઓ ઉપર પાંચ અબજ ડોલરનો વધારાનો ફાયદો થયો હતો . યાહૂ ઉપરાંત ગૂગલ , સિસ્કો , બ્રાન્ડકોમ અને ટેક્સાસ ઇંસ્ટ્રૂમેન્ટ્સે પોતાની પ્રોડક્ટ ઇજનેરી ટીમોનો કેટલોક હિસ્સાને ભારતમાં શિફ્ટ કર્યો છે . એપલ , ફેસબુક જેવી કંપનીઓની ઇમર્જિંગની માર્કેટ્સમાં સફળતાથી આ ધારણા મજબૂત બની ગઇ છે કે આ માર્કેટ્સ માટેની પ્રોડક્ટ્સ સિલીકોન વેલીમાં તૈયાર કરી શકાય છે .